C# MIDI Toolkit - CodeProject 10,904,479 members (42,584 online)
Last Visit: 31-Dec-99 18:00 Last Update: 30-Sep-14 23:30Refresh« Prev1234567891011 Next » Babas by geboorte omgeruil - Jy en die RegJy en die Reg
Tuis › Artikels › Babas by geboorte omgeruil
Die geboorte van ʼn kind is ’n wonderlike gebeurtenis in elke ouer se lewe. Elke ouer se grootste nagmerrie is egter dat jou baba in die hospitaal omgeruil word. Vervolgens word ’n saak bespreek waar hierdie nagmerrie plaasgevind het.
Op 2 Augustus 2010, na hulle geboorte in ’n staatshospitaal in Johannesburg, is twee kinders omgeruil. Een van die vroue het die pa van haar kinders in 2013 gedagvaar vir onderhoud en as gevolg hiervan is ’n vaderskapstoets gedoen. Die toets het getoon dat nie die vrou óf die man verwant is aan hulle kind nie. ’n Ondersoek is ingestel en dit het aan die lig gekom dat twee kinders in die hospitaal omgeruil is.
Al die betrokke partye, asook ’n paneel kundiges wat sielkundiges en psigiaters insluit, het die saak ondersoek en saamgestem dat dit in die beste belang van die kinders sou wees om by hul grootmaak-ouers te bly. Die kinders was op hierdie stadium al vyf jaar by hulle grootmaak-ouers.
Professor Skelton van die Sentrum vir Kinderregte in Pretoria is as die kinders se kurator ad litem aangestel. Die kurator ad litem is die persoon wat die kinders verteenwoordig in litigasie. Sy het gevra die hof moet beveel dat in die belang van die kinders wou wees om by hulle grootmaak-ouers te bly en ook dat die kinders se de facto aanneming deur hulle grootmaak-ouers bekragtig word. Die grootmaak-ouers word dan inderdaad die werklike ouers, met dieselfde regte as die natuurlike ouers.
’n Volbank regters het die de facto aanneming van die kinders in die Hooggeregshof bekragtig. Die hof het saamgestem dat die kinders geheg is aan hul grootmaak-ouers, veral aan die moeders. Die advokate wat opgetree het, het aangevoer dat hulle nie ’n riglyn vra vir elke soort saak wat in die toekoms opkom nie en dat elke saak op sy eie meriete beoordeel behoort te word. Hulle het dit gestel dat hierdie geval ’n unieke situasie was en die broers en susters van die kinders sal nie eers weet as die bevel toegestaan word nie. Die gesinne sal normaal voortgaan. Die gesinne is reeds gewoond aan en lief vir mekaar en dit sal so bly.
Die stelling sê altyd: “Bloed is dikker as water”; hierdie saak bewys dat dit nie altyd so is nie. Die gesinne in die saak het die situasie baie goed hanteer en wou niks verander aan hulle huidige lewe nie. Die tragiek en die trauma wat gepaard gaan met so situasie is baie erg en kan egter nie altyd herstel word nie. Elke saak sal dus op sy eie meriete beoordeel word.